Nafarroako Parlamentuak, 2023ko urtarrilaren 19an egindako Osoko Bilkuran, honako erabaki hau onetsi zuen: “Erabakia, zeinaren bidez Nafarroako Gobernua premiatzen baita Nafarroako Ospitale Unibertsitarioko Haur eta Gazteen Ospitaleratze Psikiatrikoaren Unitatearen erreforma egin dezan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du:

1. Nafarroako Unibertsitate Ospitaleko Haur eta Gazteen Ospitaleratze Psikiatrikoaren Unitatearen presako erreforma egin dezan, gutxienez izan ditzan zortzi ohe, laguntza-jarduera modurik onenean egiteko gune komun nahikoak eta kalitatezko osasun-laguntza bermatzeko giza baliabide egokiak.

2. Psikiatriako plan funtzionala gara eta ezar dezan, horri esleituz horretarako behar diren baliabide ekonomikoak.

3. Haur eta nerabeentzat beste ospitaleratze-modalitate batzuk azter ditzan, hala nola etxeko ospitaleratze psikiatrikoa.

4. Osasun mental komunitarioko programak indartu eta ugaritu ditzan, batez ere eskola- eta ikasketa-inguruneetan eta familiei laguntzekoetan.

5. Haur eta gazteentzako eguneko ospitale berri bat ere sor dezan ere”.

Iruñean, 2023ko urtarrilaren 20an

Lehendakaria: Unai Hualde Iglesias